DW Market : Call DW หุ้นขนาดกลาง-เล็ก ปรับตัวขึ้นโดดเด่นในวันพุธ
Call DW บนหุ้นขนาดกลางและเล็กปรับตัวขึ้นแรงหลังจากมีแรงซื้อในหุ้นอ้างอิงที่เข้ามาช่วยหนุนดัชนีตลาดหุ้นไทยปิดบวกวานนี้ โดยได้รับปัจจัยบวกหลายประการเช่น ความคาดหวังต่อการลงทุนภาครัฐหลังการใช้มาตรา 44 แทนกฎอัยการศึก ซึ่งช่วยหนุนหุ้นรับเหมาก่อสร้างและวัสดุก่อสร้างอย่าง ITD และ TPIPL
2 เม.ย. 2558

บล.แมคควอรี ผู้ออก DW28 เปิดเผยว่า Call DW บนหุ้นขนาดกลางและเล็กปรับตัวขึ้นแรงหลังจากมีแรงซื้อในหุ้นอ้างอิงที่เข้ามาช่วยหนุนดัชนีตลาดหุ้นไทยปิดบวกวานนี้ โดยได้รับปัจจัยบวกหลายประการเช่น ความคาดหวังต่อการลงทุนภาครัฐหลังการใช้มาตรา 44 แทนกฎอัยการศึก ซึ่งช่วยหนุนหุ้นรับเหมาก่อสร้างและวัสดุก่อสร้างอย่าง ITD และ TPIPL นอกจากนี้ ยังมีในเรื่องของการที่ญึ่ปุ่นชะลอการสั่งห้ามเที่ยวบินเช่าเหมาลำจากไปบินเข้าประเทศ ช่วยหนุนหุ้นสายการบินให้ปรับตัวขึ้นได้วานนี้
และส่งผลให้ Call DW บนหุ้นสายการบิน และหุ้นท่องเที่ยวปรับตัวขึ้นตาม ตัวอย่างเช่น Call DW บนหุ้น THAI และ MINT ส่วนทางด้านการซื้อขาย SET50 DW วานนี้ มีแรงซื้อขายใน SET50 Call หนาแน่น ขณะที่นักลงทุนบางส่วนซื้อสุทธิ SET50 Put
นอกจากนี้ ยังมี Call DW บนหุ้นอสังหาริมทรัพย์ พลังงาน และเทคโนโลยีที่ปรับตัวขึ้นในระหว่างวัน ขณะที่มีแรงขายในหุ้นอ้างอิงที่ปรับตัวขึ้นมาก่อนหน้า เช่น BCP KBANK และ JAS ส่งผลให้ Call DW บนหุ้นดังกล่าวปรับตัวลงตาม ส่วน Put DW ส่วนใหญ่ปรับตัวลงสวนทางกับหุ้นอ้างอิงวานนี้
ทางด้าน DW28 ที่เกี่ยวข้อง นำโดยการซื้อขาย TPIP28C1509A และ ITD28C1508A หลังจากหุ้นอ้างอิงปรับตัวขึ้นในระหว่างวัน ส่วน SET50 DW นั้นมีแรงซื้อขายหนาแน่นทั้ง S5028C1506B และ S5028P1506B โดย ณ สิ้นวันที่แรงซื้อสุทธิใน TPIP28C1509A  17.7 ล้านหน่วย PSL28C1509A 11.6 ล้านหน่วย และ S5028P1506B 3.9 ล้านหน่วย ขณะที่มีแรงขายสุทธิใน ITD28C1508A 58.6 ล้านหน่วย TRUE28C1508A 10.9 ล้านหน่วย และ JAS28CD 10.5 ล้านหน่วย ตามลำดับ 
 
DW28 ที่ปรับตัวขึ้นโดดเด่น ได้แก่  
SIRI28C1504A +68.2% และ SIRI28C1509B +25.0% (SIRI +3.2%) 
THAI28C1507A +57.1% (THAI +11.1%) 
ITD28C1506A +43.8% และ ITD28C1508A +40.0% (ITD +8.4%)
 
DW28 ที่ปรับตัวลง เช่น 
PTTE28P1505A -13.5% (PTTEP +2.7%) 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)  32,484.52   ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,185.60 ล้านบาท
คิดเป็น 3.6%